Z A P I S N I K

Sa sjednice Vijeća roditelja održane 08. 11. 2024. godine u 18,00 sati. Sjednici je prisutno 13 roditelja, koordinatorica tima za kvalitetu Gordana Vurnek, ispitna koordinatorica za državnu maturu Tihana Hrastinski Borčić, ravnateljica i tajnica.

Za sjednicu je predložen i prihvaćen slijedeći

D n e v n i r e d:

1. Izvješće o provedenom procesu samovrednovanja

2. Aktivnosti Srednje škole Zabok u 1. kvaratalu šk.g. 2024./25.

3. Informacije ispitne koordinatorice za državnu maturu

4. Razno.

O.Hanžek – predsjednik Vijeća roditelja otvara sjednicu, pozdravlja prisutne roditelje i predstavnike škole te predlaže prvu točku dnevnog reda

Točka 1.

G:Vurnek – koordinatorica tima za kvalitetu upoznala je roditelje sa Izvješćem o provedenom procesu samovrednovanja za šk.godinu 2023./24., a koje će biti objavljeno na Internet stranici škole.

Točka 2.

Ravnateljica je obavijestila roditelje o našim uspjesima i postignućima u prvom kvartalu nove školske godine. Pročitala ih je prema kronološkom redu, a svi su objavljeni na Internet stranici škole. Sva postignuća, događanja i rezultati natjecanja za oba naša sektora objavljuju se i poziva sve roditelje da prate naše stranice. Također je obavijestila roditelje da 107 učenika obavlja praktičnu nastavu i učenje temeljeno na radu u AKADEMISU te da su svi dionici vrlo zadovoljni ostvarivanjem kurikuluma.

Točka 3.

T.Hrastinski Borčić koordinatorica za državnu maturu ukratko je izložila informacije s kojima trenutno raspolaže a vezane su uz polaganje osnovnih i izbornih predmeta državne mature za ovu školsku godinu. Ona će obaviti edukaciju svih učenika 4. razreda, a također će obavljati konzultacije za učenike i roditelje od početka drugog polugodišta svaki utorak od 12,00 do 14,00 sati.

Točka 4.

Ravnateljica je obavijestila roditelje da smo primili prijavu PLAVINKE da su naši učenici napravili štetu u parku ispod škole kao i kod ulaznih vrata ureda te oštetili auto direktorice. Mole nas da pronađeno krivce, da se roditelji jave u ured i da se zabrani okupljanje učenika. Mi smo obavijestili sve razrednike, oni će svoje učenike, ali nažalost mislimo da to neće dati pozitivnih rezultata. Preporučili smo im da je najbolje nazvati policija koja bi trebala nekoliko puta napraviti uvid te bi time postigla pozitivne rezultate.

Roditelji su podržali ovaj prijedlog.

Sjednica je završena u 19,00 sati.

Zapisničar: Predsjednik Vijeća roditelja:

Marijana Franc,v.r. Ozren Hanžek,v.r.